ফাদাক অভিযান

ফাদাক অভিযান Note: Book contains a list of battles of Muhammad in Arabic, English translation available here বা আলি ইবনে আবি তালিবের ফাদাক অভিযান ছিল নবি মুহাম্মাদ কর্তৃক প্রেরিত একটি সামরিক অভিযান, যা ষষ্ঠ হিজরির শাবান মাসে (ডিসেম্বর, ৬২৭ খ্রি.) সংঘটিত হয়।Note: Book contains a list of battles of Muhammad in Arabic, English translation available here এটি আলি ইবনে আবি তালিবের নেতৃত্বে ফাদাকের বনু সা'দ গোত্রের বিরুদ্ধে পরিচালিত হয়। তবে এতে কোনো সংঘর্ষ হয়নি; বনু সা'দ গোত্রের লোকেরা মুসলিম বাহিনীর আগমনের সংবাদ পেয়ে আগেই এলাকা ছেড়ে পালিয়ে যায়।

 পটভূমি 
নবি মুহাম্মাদের কাছে সংবাদ পৌঁছে যে, বনু সা‘দ গোত্রের লোকেরা মদিনায় আক্রমণের উদ্দেশ্য সংগঠিত হচ্ছে এবং তারা খেজুরের বিনিময়ে মুসলমানদের বিরুদ্ধে খাইবারের ইহুদিদের সাহায্য করার প্রস্তাব পাঠায়। নবি মুহাম্মাদ তাদের দ্বারা আক্রান্ত হওয়ার পূর্বেই তাদের উপর আকস্মিক হামলা চালানোর সিদ্ধান্ত নেন এবং আলি ইবনে আবি তালিবের নেতৃত্বে ২০০ যোদ্ধাকে ফাদাক অভিমুখে প্রেরণ করেন।

আল-ওয়াকিদি তাঁর "আল-মাগাজি" গ্রন্থে উল্লেখ করেছেন, “বনু সাদের বিরুদ্ধে আলি ইবনে আবি তালিবের ফাদাক অভিযান ৬ হিজরির শা'বান মাসে ঘটেছিল … আলি তিন দিন সেখানে অবস্থান করেন। এরপর তিনি যোদ্ধাদের মধ্যে যুদ্ধলব্ধ সম্পদ বিতরণ করেন এবং তার থেকে খুমুস (এক পঞ্চমাংশ) আলাদা করেন। তাঁর এই বর্ণনা ইবনে সা'দ, তাবারি, ইবনে কাসির, ইবনে সাইয়েদুন্নাস ও কাসতালানি অনুসরণ করেছেন।

ইবনে হিশাম ইতিহাসবিদ ইবনে ইসহাকের সূত্রে 'গালিব বিন আব্দুল্লাহর অভিযানের' বর্ণনার পর এর সংক্ষিপ্ত বিবরণ উল্লেখ করেন। কিন্তু সেখানে কোনো নির্দিষ্ট তারিখ উল্লেখ করা হয়নি। এছাড়াও খলিফা বিন খাইয়াত হিজরি ৬ সনের অভিযানে এটি উল্লেখ করেন; তবে সেখানেও মাস ও তারিখ উল্লেখ নেই এবং তিনিও ইবনে ইসহাকের সংক্ষিপ্ত বিবরণ থেকে এটি নকল করেছেন।

বিশ্লেষকেরা বলেন যে, এই অভিযান সম্পর্কিত সকল বর্ণনা বিশ্লেষণ করলে দেখা যায়, এই অভিযান ফাদাকের উদ্দেশ্যে ছিল না; বরং এটি ফাদাকের পার্শ্ববর্তী সেই এলাকা লক্ষ্য করে পরিচালিত হয়, যেখানে গাতফানের বনু সা'দ গোত্রের লোকেরা বসবাস করত, যেমনটি হামদ আল-জাসির উল্লেখ করেছেন। ফাদাকের নিকটবর্তী হওয়ায় অনেক যুদ্ধ ও স্থান বিশেষজ্ঞ লেখকরা অভিযানটিকে ফাদাকের দিকে সম্পৃক্ত করেছেন। বানু সা'দ গোত্র মূলত ফাদাকের নিকটবর্তী আল-হায়েত এলাকায় বসবাস করত।

 অভিযান 
শা'বান মাসে আলি ইবনে আবি তালিব ২০০ যোদ্ধার একটি দল নিয়ে বনু সা'দ ইবনে বকর গোত্রের আবাসভূমির দিকে রওনা হন। মুসলিম যোদ্ধাদের দলটি সাধারণত দিনে অগ্রসর হতো এবং রাতে আত্মগোপনে থাকত। আলি রাত-দিন একটানা পথ চলতে থাকেন। অবশেষে তারা খাইবার ও ফাদাকের মাঝামাঝি একটি স্থানে গিয়ে পৌঁছান। সেখানে তারা একজন লোককে দেখতে পায়। তারা তাকে সেই গোত্র সম্পর্কে জিজ্ঞাসা করলে সে বলে, আমি এই বিষয়ে কিছুই জানি না। তখন তারা তাকে কঠোরভাবে শাসালে সে স্বীকার করে যে, সে মূলত তাদের গুপ্তচর। তাকে খাইবারের ইহুদি গোত্রগুলির কাছে পাঠানো হয়েছিল এবং তাঁর লক্ষ্য ছিল, খেজুরের বিনিময়ে তাদের সহায়তার প্রস্তাব দেওয়া। তখন সে বলে, “আমি যদি তোমাদের বনু সা'দ সম্পর্কে তথ্য দিই, তাহলে কি আমাকে নিরাপত্তা দেওয়া হবে?” তারা তাকে নিরাপত্তার আশ্বাস দিলে সে বনু সাদের পথ দেখিয়ে দেয়। এরপর মুসলমানরা তাদের ওপর আকস্মিক আক্রমণ চালায়। এ অভিযানে ৫০০ উট ও ২০০০ ছাগল জব্দ করা হয়। তবে বনু সাদ গোত্রের লোকেরা তাদের নেতা ওয়াবর ইবনে আলিমের নেতৃত্বে আগেই সেখান থেকে পালিয়ে যায়।  (free online) এরপর আলি নবির জন্য বিশেষ অংশ (সাফি) হিসেবে একটি দুধেল উটনী আলাদা করে রাখেন, যা অল্প কয়েক দিন আগে বাচ্চা প্রসব করেছিল এবং তার নাম ছিল আল-হাফদা। এরপর তিনি খুমুস (এক পঞ্চমাংশ) আলাদা করেন এবং অবশিষ্ট সম্পদ যোদ্ধাদের মধ্যে বণ্টন করে দেন। 

 আরো দেখুন 

 মুহাম্মদের নেতৃত্ব ও শাসনব্যবস্থা
 মুহাম্মাদের সামরিক জীবন
 মুহাম্মাদের নেতৃত্বে যুদ্ধের তালিকা

 তথ্যসূত্র 
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:মুহাম্মাদ কর্তৃক প্রেরিত সামরিক অভিযান
বিষয়শ্রেণী:ইসলামের ইতিহাস